
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός του αριθμού των συνεδριάσεων των Συμ¬ 
βουλίων του Υπουργείου Εργασίας και της αποζημί¬ 
ωσης των ιδιωτών μελών αυτών. 1 

Αποζημίωση μελών επιτροπής Εισιτηρίων εξετάσεων 
και Επιτροπής Εποπτείας, για διεξαγωγή εισιτηρίων 
εξετάσεων έτους 1993 - 1994 στην ΑΣΚΤ.2 

Μερική ανάκληση της 171035/20.11.72 απόφαση του 
Υπουργού Οικονομικών. 3 

Εκχώρηση αρμοδιοτήτων στο Γενικό Γραμματέα Νέας 
Γενιάς... 4 

Συμμετοχή κοινότητας Βιδιακίου στο Σύνδεσμο τέως 
Δήμου Ελευσίνας Πελοποννήσου Ν. Αρκαδίας. .. 5 


Σύσταση Σχολικής Επιτροπής στην Κοινότητα Νικηφό¬ 
ρου Ν. Δράμας, με την επωνυμία «Σχολική Επιτροπή 
Δημοτικού Σχολείου και Νηπιαγωγείου Νικηφό¬ 
ρου». . . 6 

Σύσταση Σχολικής Επιτροπής στην Κοινότητα Νικηφό¬ 


ρου Ν. Δράμας, με την επωνυμία «Σχολική Επιτροπή 
Γυμνασίου (μετά τάξεων του Λυκείου) Νικηφό¬ 
ρου». . 7 

Διορισμός μελών της Διοικητικής Επιτροπής Στρατιωτι¬ 
κών επιτάξεων Ν. Ηλείας. 8 

Τροποποίηση σύστατικής πράξης του Νομικού Προσώ¬ 
που «Σχολική Επιτροπή Γ' Δημοτικού και Γ' Νηπια¬ 
γωγείου Αγίου Νικολάου Ν. Λασιθίου». 9 

Σύσταση Δημοτικού Νομικού Προσώπου με την επωνυ¬ 
μία «Σχολική Επιτροπή Ε' Νηπιαγωγείου Αγίου Νικο¬ 
λάου Ν. Λασιθίου».10 

Τροποποίηση συστατικής πράξης του Νομικού Προσώ¬ 
που «Σχολική Επιτροπή Νηπιαγωγείου Καμινακίου 
Ν. Λασιθίου. ...11 

Τροποποίηση συστατικής πράξης του Νομικού Προσώ¬ 
που «Σχολική Επιτροπή Νηπιαγωγείου, Δημοτικού 
και Γυμνασίου Τουρλωτής Ν. Λασιθίου.12 

Κατάργηση Νομικού Προσώπου με την επωνυμία 
«Αθλητικός Οργανισμός Δήμου Σκοπέλου» Ν. Μα¬ 
γνησίας.13 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2079608/2350/0022 (1) 

Καθορισμός του αριθμού των συνεδριάσεων των Συμβου¬ 
λίων του Υπουργείου Εργασίας και της αποζημίωσης 

των ιδιωτών μελών αυτών. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου μόνον του ΠΔ 
492/84 «περιορισμός των συμαρμοδιοτήτων κατά την έκ¬ 
δοση διοικητικών πράξεων σε αντικείμενα του Υπουρ¬ 
γείου Προεδρίας της Κυβέρνησης και των λοιπών Υπουρ¬ 
γείων». 

2. α) Τις διατάξεις της παραγρ· 4 του άρθρου 3 του Ν. 
1160/81, του άρθρου 18 του Ν. 1505/84 «αναδιάρθρωση 
μισθολογίου προσωπικού Δημόσιας Διοίκησης κ.λ.π.» 
όπως συμπληρώθηκε και τροποποιήθηκε με το άρθρο 8 
του Νόμου 1810/88, β) τις αριθμ. 79850/3036/6.9.88 
(ΦΕΚ 692/Β/20.9.88) και 2027332/3236/0022/1.6.93 
(ΦΕΚ 422/Β/16.6.93) αποφάσεις του Υφυπουργού Οικο¬ 
νομικών. 

3. Τις διατάξεις του Ν. 1836/89 «Προώθηση της απα¬ 
σχόλησης και της επαγγελματικής κατάρτισης κ.λ.π.». 

4. Τις διατάξεις του Ν. 1876/90 «Ελεύθερες συλλογι¬ 
κές διαπραγματεύσεις». 

5. Τις διατάξεις του Π.Δ. 368/89 «Περί Οργανισμού του 
Υπουργείου Εργασίας» όπως τροποποιήθηκε και συμπλη¬ 
ρώθηκε με τα Π.Δ. 436/91 και 293/92. 

6. Τις διατάξεις της παρ. 2 του άρθρου 29 του Ν. 1346/ 
1983. 

7. Τις διατάξεις του Π.Δ. 165/87 «Όργανα που αποφα¬ 
σίζουν ή γνωμοδοτούν και ειδικές ρυθμίσεις σε θέματα 
έργων που εκτελούνται από το Υποργείο Εργασίας αρμο¬ 
διότητα Λ.Π.Φ.Λ.». 

8. Τις αριθμ. 1509/1.4.92, 40072/28.5.92, 92732/ 
14.5.93, 97246/91, 95799/92, 97547/92 και 90502/93 
αποφάσεις του Υπουργείου Εργασίας συγκρότησης συμ¬ 
βουλίων. 

9. Τις διατάξεις του άρθρου 40 του Ν. 849/78 (ΦΕΚ 
232/Α/22.12.78), όπως τροποποιήθηκε με το άρθρο 8 
του Ν. 2129/93 (ΦΕΚ 57/Α/93). 

10. Την αριθ. Γ.Υ. 5246/14.10.93 (ΦΕΚ 829/Β/ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20.10.93) απόφαση για ανάθεση αρμοδιοτήτων στους 
Υφυπουργούς Οικονομικών, αποφασίζουμε: 

1. Καθορίζουμε τον αριθμό των συνεδριάσεων των Συμ¬ 
βουλίων του Υπουργείου Εργασίας, ως ακολούθως: 

Α) Εθνικό Συμβούλιο Επαγγελματικής Κατάρτισης και 
Απασχόλησης (ΕΣΕΚΑ) σε δώδεκα (12) συνεδριάσεις {3 
τακτικές και 9 έκτακτες) κατ’ έτος και μέχρι πέντε (5) 
ώρες κατά συνεδρίαση. 

Β) Συντονιστικό Συμβούλιο Επαγγελματικής Κατάρτι¬ 
σης και Απασχόλησης Ατόμων με ειδικές ανάγκες σε δύο 
(2) συνεδριάσεις (1 τακτική και 1 έκτακτη) κατά μήνα και 
μέχρι πέντε (5) ώρες κατά συνεδρίαση. 

Γ) Τριτοβάθμιο Διατραπεζικό Πειθαρχικό Συμβούλιο σε 
τέσσερις (4) συνεδριάσεις κατά μήνα και μέχρι πέντε (5) 
ώρες κατά συνεδρίαση και 

Δ) Τεχνικό Συμβούλιο σε δύο (2) συνεδριάσεις κατά 
μήνα και μέχρι πέντε (5) ώρες κατά συνεδρίαση. 

2. Ορίζουμε την αμοιβή των ιδιωτών μελών των παρα¬ 
πάνω συμβουλίων σε τέσσερις χιλιάδες πεντακόσιες 
(4.500) δρχ. κατά συνεδρίαση ανεξάρτητα από την διάρ¬ 
κεια κάθε συνεδρίασης και το χρόνο πραγματοποίησής 
της. 

Από την απόφαση αυτή προκαλείται επί πλέον δαπάνη 
σε βάρος του προϋπολογισμού του Υπουργείου Εργασίας 
ύφους 650.000 δρχ. περίπου για το τρέχον οικον. έτος και 
συνολικής ετήσιας δαπάνης 1.800.000 δρχ. περίπου, για 
κάθε ένα από τα επόμενα οικ. έτη. 

Για την ανωτέρω δαπάνη έχει εγγράφει πίστωση ύφους 
3.300.000 δρχ. στον ΚΑΕ 0515 «Αποζημίωση για έξοδα 
κίνησης για συμμετοχή σε συμβούλια και επιτροπές ή ει¬ 
δικά συνεργεία ελέγχου (περιλαμβάνονται και ιδιώτες)». 

Η απόφαση αυτή που ισχύει από 1.12.93, να δημοσιευ- 
θεί στην Εφημερίδα της Κυβερνήσεως. 

Αθήνα, 22 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ 

ΑΛΕΞ. ΠΑΠΑΔΟΠΟΥΛΟΣ ΕΥΑΓΓ. ΓΙΑΝΝΟΠΟΥΛΟΣ 

-φ- 

Αριθ. 2076498/8053/0022 (2) 

Αποζημίωση μελών επιτροπής Εισιτηρίων εξετάσεων και 
Επιτροπής Εποπτείας, για διεξαγωγή εισιτηρίων εξετά¬ 
σεων έτους 1993 - 1994 στην ΑΣΚΤ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α. Τις διατάξεις του Ν. 1771/1988 «Τροποποίηση και 
συμπλήρωση του συστήματος εισαγωγής σπουδαστών 
στην τριτοβάθμια εκπαίδεση και άλλες διατάξεις». 

β. Τις διατάξεις του Ν. 1351 /1983 «Εισαγωγή σπουδα¬ 
στών στην Τριτοβάθμια Εκπαίδευση». 

γ. Τις διατάξεις του άρθρου 18 του Ν. 1505/1984 όπως 
τροποποιήθηκε με τις διατάξεις του άρθρου 8 του Ν. 
1810/1988. 

δ. Το αριθμ. 3090/1993 έγγραφο της ΑΣΚΤ. 
τ. Την από 16.7.1993 απόφαση της Συγκλήτου της 
ΑΣΚΤ. 

στ. Την αριθμ. Γ.Υ. 5246/14.10.93 (ΦΕΚ 829/Β/ 
20.10.93) απόφαση του Πρωθυπουργού και Υπουργού 


Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Καθορίζουμε την αποζημίωση των μελών, της Επιτρο¬ 
πής Εισιτηρίων Εξετάσεων και της επιτροπής εποπτείας 
και του λοιπού προσωπικού για διεξαγωγή των εισιτηρίων 
εξετάσεων της Ανωτάτης Σχολής Καλών Τεχνών ακαδ. 
έτους 1993 - 1994 ως εξής: 

1, Επιτροπή Εισιτηρίων Εξετάσεων 


Πρόεδρος ή μέλος Επιτροπής 

δρχ. 

55.650 

(άτομα 14) 

γιά 

καθένα 

Γραμματέας Επιτροπής 

δρχ. 

38.950 

(άτομο 1) 



Διοικητικός υπάλληλος 

δρχ. 

33.400 

(άτομο 1) 




2. Επιτροπή βαθμολόγησης έργων 

Από 1 - 200 φακέλους υποψηφίων δρχ. 44.500 
για κάθε βαθμολογητή 
(άτομα 14) 

Από 201 - 400 φακέλους υποψηφίων δρχ. 

38.950 

για κάθε βαθμολογητή. 

(άτομα 14) 

Από 401 και άνω φακέλους υποψηφίων δρχ. 

27.800 

για κάθε βαθμολογητή: 

(άτομα.14) 

3. Εποπτεία Εισαγωγικών Εξετάσεων 

Επόπτες δρχ. 38.950 

(άτομα 3) για καθένα 

Βοηθοί Εποπτών δρχ. 33.400 

(άτομα 3) για καθένα 

Επιτηρητές δρχ.4.000 

ημερησίως για καθένα 
(άτομα 64 χ ημέρες 5) 

4. Για τον Γραμματέα του τμήματος Εικαστικών Τεχνών 
της ΑΣΚΤ δρχ. 5.340 για κάθε ημέρα απασχόλησης και 
μέχρι 20 ημέρες. 

5. Για κάθε διοικητικό υπάλληλο δρχ. 4.000 για κάθε 
ημέρα απασχόλησης και μέχρι 20 ημέρες (άτομα 19). 

6. Για κάθε κλητήρα υπάλληλο δρχ. 3.340 για κάθε 
ημέρα απασχόλησης και μέχρι 25 ημέρες (άτομα 7). 

7. Για κάθε έναν εργάτη δρχ. 3.340 για κάθε ημέρα 
απασχόλησης και μέχρι 25 ημέρες (άτομα 3). 

8. Γ ια τον φύλακα, τον ηλεκτρολόγο, τον οδηγό δρχ. 
3.340 για κάθε ημέρα απασχόλησης και μέχρι 20 ημέρες 
(άτομα 3). 

9. Για κάθε καθαρίστρια δρχ. 2.780 για κάθε ημέρα 
απασχόλησης και μέχρι 25 ημέρες (άτομα 11). 

Οι προαναφερόμενες αποζημιώσεις θα καταβληθούν 
με την επιφύλαξη των διατάξεων της παρ. 2 του άρθρου 5 
του Ν. 1351 /83, όπως αντικαταστάθηκε με την παρ. 1 του 
άρθρου 22 του Ν. 1476/84. 

Από τις διατάξεις της απόφασης αυτής προκαλείται δα¬ 
πάνη ύψους δρχ. 7.332.700, η οποία θα καλυφθεί από τον 
ΚΑΕ 0268 του προϋπολογισμού της ΑΣΚΤ (Ν.Π.Δ.Δ.) 
όπου έχει εγγράφει σχετική πίστωση. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1993 

ΟΙ ΥΠΟΥΡΓΟΙ 

ΥΦΥΠ.ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜ. ΦΑΤΟΥΡΟΣ 

-φ- 

Αριθ. 2076395/9933/Α0024 (3) 

Μερική ανάκληση της 171035/20.11.72 απόφαση του 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχεί¬ 
ριση νομικών προσώπων από την Τράπεζα της Ελλά¬ 
δος». 

2. Το από 7.10.1958 Β. Δ/γμα (ΦΕΚ Α/175/24.1.1958) 
«Τροποποίηση του από 20.1.1932 Π. Δ/τος». 

3. Το Π. Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 171035/20.11.72 «Ανάθεση 
της διαχείρισης του «Ιατρικού Συλλόγου Λαρίσης» στην 
Τράπεζα της Ελλάδας (Υποκ/μα Λαρίσης). 

5. Το έγγραφο της Τράπεζας της Ελλάδας αριθ. 28854/ 
29.9.93 με το οποίο ζητείται η μεταφορά του λογ/σμού 
της ταμιακής διαχείρισης του «Ιατρικού Συλλόγου Λάρι¬ 
σας, από την Τράπεζα Ελλάδος (Υπο/μα Λάρισας) στην 
Τράπεζα Εργασίας (Υπ/μα Λάρισας) καθώς και το αριθμ. 
227/13.9.93 απόσπασμα πρακτικού του Δ.Σ. του Ιατρικού 
Συλλόγου Λάρισας. 

6. Την απόφαση του Υπουργού των Οικονομικών αριθ. 
1092170/1378/0006/15.10.91 (ΦΕΚ846/τ. Β715.10.91) 
«Μεταβίβαση της εξουσίας να υπογράφουν με εντολή 
Υπουργού στο Γεν. Γραμματέα, Γεν. Δ/ντή, στους Προϊ¬ 
σταμένους Δ/νσεως κ.λπ. 

7. Το γεγονός ότι με την απόφαση αυτή δεν προκαλείται ' 
δαπάνη σε βάρος του Προϋπολογισμού του «Ιατρικού Συλ¬ 
λόγου Λάρισας» αλλά επιλύονται θέματα διαδικαστικά, 
αποφασίζουμε: 

Ανακαλούμε την ανωτέρω απόφασή μας αριθμ. 
171,035/20.11.72 αναφορικά με την ανάθεση της Τα¬ 
μειακής διαχείρισης του «Ιατρικού Συλλόγου Λάρισσας» 
στην Τράπεζα Ελλάδος (Υπο/μα Λάρισας) και ορίζουμε 
όπως το ταμειακό υπόλοιπο του λογ/σμού μεταφερθεΐ σε 
λογαριασμό που θα τηρείται στην Τράπεζα Εργασίας 
(Υπ/μα Λάρισας). 

Η απόφαση αυτή να δημοσιευθεΙ στην Εφημερίδα της 
Κυβερνήσεως. 

Αθήνα, 21 Δεκεμβρίου 1993 

Με εντολή Νομάρχη 
Ο Διευθυντής 
Γ. ΚΑΡΤΣΩΝΑΣ 


Αριθ. Α.Π. 2949 (4) 

Εκχώρηση αρμοδιοτήτων στο Γ ενικό Γ ραμματέα Νέας Γε- 
νιάς. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του νόμου 1558/85 (ΦΕΚ 137/85, τεύχος Α’) «Κυ¬ 
βέρνηση και Κυβερνητικά Όργανα». 

2. Του Νόμου 1256/82 (ΦΕΚ 65/82, τεύχος Α') «για την 
πολυθεσία, πολυαπασχόληση κ,λ.π.». 

3. Του Προεδρικού Δ/τος 274/89 (ΦΕΚ 130/89, τεύχος 
Α') «Οργάνωση Υπηρεσιών της Γ.Σ. Νέας Γενιάς». 

4. Του Προεδρικού Δ/τος 386/18.9.1991 (ΦΕΚ 139/ 
91, τεύχός Α') «Μεταφορά της Γ.Σ. Νέας Γενιάς και της 
Γ.Γ. Λαϊκής Επιμόρφωσης από το Υπουργείο Πολιτισμού, 
στο Υπουργείο Εθνικής Παιδείας και θρησκευμάτων». 

5. Του άρθρου 81 του Νόμου 1892/90 (ΦΕΚ 101/90, 
τεύχος Α') «για τον εκσυγχρονισμό και την ανάπτυξη και 
άλλες διατάξεις». 

6. Του Νόμου 2026/92 (ΦΕΚ 43/92, τεύχος Α') «περί 
ρυθμίσεως θεμάτων οργάνωσης και προσωπικού της Δη¬ 
μόσιας Διοίκησης και άλλες διατάξεις». 

7. Του άρθρου 20 του Νόμου 2074/92 (ΦΕΚ 128/92, 
τεύχος Α') «Διαρρυθμίσεις στον ενιαίο ειδικό φόρο κατανά¬ 
λωσης των πετρελαιοειδών προϊόντων και άλλες διατά¬ 
ξεις». 

8. Του Προεδρικού Δ/τος 455/93 (ΦΕΚ 189/ 
13.10.1993 τεύχος Α’) «περί διορισμού Υπουργών και 
Υφυπουργών». 

9. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κραηκού προϋπο¬ 
λογισμού, αποφασίζουμε: 

Εκχωρούμε στο Γ ενικό Γ ραμματέα Νέας Γ ενιάς τις πα¬ 
ρακάτω αρμοδιότητες, με Εντολή Υπουργού: 

1. Κατάρτιση του τακτικού προϋπολογισμού ως και του 
προϋπολογισμού δημοσίων επενδύσεων και εκτέλεση αυ¬ 
τού (ως έγκριση δαπανών, τροποποίηση ποσοστών διάθε¬ 
σης πιστώσεων, εγγραφή νέων ΚΑΕ, μεταφορά κωδικών 
κ.λ.π.). 

2. Αποφάσεις και υπογραφή για: 

α) επιχορηγήσεις Δημοσίων Υπηρεσιών, ΝΠΔΔ, ΝΠΙΔ, 
ΟΤΑ, Συλλόγων, μη κερδοσκοπικών εταιρειών κ.λ.π. για 
την εφαρμογή προγραμμάτων και δραστηριοτήτων αρμο¬ 
διότητας ΓΓΝΓ. 

β) Συμβάσεις έργων, προμηθειών ή εργασιών με φορείς, 
για τις οποίες υπάρχει-εξουσιοδότηση νόμου. 

γ) Εγκρίσεις και αναθέσεις προμηθειών ή εκτέλεσης 
έργων ή εργασιών και πρόταση για κατάρτιση ενιαίου προ¬ 
γράμματος κρατικών προμηθειών της ΓΓΝΓ. 

δ) Προτάσεις εγγραφής πιστώσεων από το αποθεμα- 
τικό. 

ε) Προκηρύξεις τακτικών και κάθε άλλου μορφής διαγω¬ 
νισμών και κατακύρωση των αποτελεσμάτων ή των πρα¬ 
κτικών τους, αναλήψεις και αναγνωρίσεις δαπανών, βε¬ 
βαιώσεις εκτέλεσης έργων ή εργασιών, δικαιολογητικά 
πληρωμής δαπανών (βεβαιωτικές καταστάσεις αποζημιώ¬ 
σεων κ.λ,π.) και συγκρότηση επιτροπών διαγωνισμών. 

στ) Εντολές προς την Τράπεζα της Ελλάδος για έκδοση 
επιταγών σε συνάλλαγμα βάσει χρηματικών ενταλμάτων. 

Το οικονομικό αντικείμενό όσων αναφέρονται στα στοι¬ 
χεία α, β, και γ δεν μπορεί να υπερβαίνει το ποσό των 80 
εκατομ. δραχμών κατά φορέα. 

3. Έλεγχος των φορέων που αναφέρονται παραπάνω 
στο στοιχείο α, οι οποίοι επιδοτούνται ή χρηματοδοτούνται 
από τη ΓΓΝΓ, έγκριση απολογισμού της επιδότησης ή χρη¬ 
ματοδότησης και έλεγχος ΝΠΔΔ και ΝΠΙΔ που εποπτεύο¬ 
νται από τη ΓΓΝΓ. 

4. Ενέργεια των υπηρεσιακών θεμάτων του με οποιαδή¬ 
ποτε σχέση εργασιών προσωπικού της ΓΓΝΓ, όπως ενδει- 
κτικώς: 

α) Τοποθετήσεις, μετακινήσεις, μεταθέσεις προϊσταμέ¬ 
νων Δ/νσεων, Τμημάτων ή αυτοτελών Γραφείων. 

β) Μονιμοποιήσεις, προαγωγές, τοποθετήσεις, μετακι¬ 
νήσεις, μεταθέσεις, αποσπάσεις, παραιτήσεις, μετατά¬ 
ξεις, αναγνωρίσεις προϋπηρεσίας κ,λ.π. 

γ) Κύρωση πινάκων προακτέων και πινάκων επιτυχίας 
που καταρτίσθηκαν με τη διαδικασία της επιλογής και εκ¬ 
δίκαση εντάσεων κατά των πινάκων αυτών, 
δ) Καθιέρωση υπερωριακής εργασίας υπαλλήλων ΓΓΝΓ. 
ε) Αποφάσεις για προσαυξήσεις αποδοχών κ.λ.π. και 
χορηγήσεων υπηρεσιακών βεβαιώσεων κάθε νομίμου 
μορφής. 

στ) Χορηγήσεις των αδειών κάθε φύσεως. 
ζ) Αναγνωρίσεις προϋπηρεσίας, 
η) Ορισμός εκπροσώπων ΓΓΝΓ σε όργανα, επιτροπές, 
ομάδες εργασίας κ.λ.π. 
θ) Ορισμός και αντικατάσταση υπολόγων, 
ι) Αποστολή παραπεμπτικών εγγράφων ή και ερωτή¬ 
ματα, σχετικά με τοποθετήσεις κ.λ.π. προϊσταμένων Διευ¬ 
θύνσεων, Τμημάτων ή αυτοτελών Γ ραφείων, προς το Πει¬ 
θαρχικό - Υπηρεσιακό Συμβούλιο. 

ια) Πειθαρχικές αποφάσεις και πράξεις πειθαρχικής δια¬ 
δικασίας, κατά τον Υπαλληλικό Κώδικα, 
ιβ) Ορισμός μελών Πειθαρχικού Συμβουλίου. 

5. Υλοποίηση των απαραίτητων για τη λειτουργία της 
ΓΓΝΓ ενεργειών ενδεικτικώς αναφέρονται (πέραν της κα¬ 
θιερωμένης υπηρεσιακής ροής): 

α) Απαντήσεις σε πολίτες και φορείς, που έχουν έννομο 
συμφέρον. 

β) Παροχή στοιχείων σε Αρχές, δικαστήρια*κ.λ.π. κατά 
το νόμο ή σε εκτέλεση δικαστικών ή άλλων δεσμευτικών 
αποφάσεων. 

γ) Απόδοση ΧΕΠ και παρατάσεις προθεσμίας απόδοσης 
λογαριασμού. 

δ) Αναλήψεις και εισπράξεις για λογαριασμό της ΓΓΝΓ. 
ε) Εξασφάλιση εξουσιοδοτήσεων από Υπ. Εμπορίου για 
προμήθεια ειδών ενιαίου προγράμματος κρατικών προμη¬ 
θειών. 

στ) Δεσμεύσεις προς Ο.Α., Ο.Σ.Ε. ή άλλων φορέων δημ- 
σίου τομέα για έκδοση εισιτηρίων μετακινουμένου προ¬ 
σωπικού ΓΓΝΓ. 
ζ) Εκποιήσεις κινητών. 

η) Ενστάσεις κατά πράξεων υπηρεσιακών οργάνων, 
επανεξέταση με ένσταση υπηρεσιακών αποφάσεων, 
θ) Συστάσεις πάγιας προκαταβολής, 
ι) Μετακινήσεις οχημάτων ΓΓΝΓ. 

Μέρος των αρμοδιοτήτων αυτών ή και τμήμα κάποιας 
αρμοδιότητας, ακόμη και αν το τμήμα αυτό αναφέρεται σε 
ενέργεια μέχρις ενός ορισμένου ύψους ποσού εντός των 
ορίων των αρμοδιοτήτων που παραχωρούνται, ο Γ.Γ.Ν.Γ. 
μπορεί να τα παραχωρήσει για ενέργεια «Με εντολή 
Γ.Γ.Ν.Γ.», σε υπηρεσιακά στελέχη της ΓΓΝΓ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 1993 

Ο ΥΠΟΥΡΓΟΣ 

ΔΗΜ. ΦΑΤΟΥΡΟΣ 
-♦- 

Αριθ. 21791 , (5) 

Συμμετοχή κοινότητας Βιδιακίου στο Σύνδεσμο τέως Δή¬ 
μου Ελευσίνας Πελοποννήσου Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1) Τις διατάξεις του άρθρου 190 του Π. Δ/τος 323/89, 
«Δημ. και Κοιν. Κώδικας». 

2) Την αριθ. 1893/11.2.93 απόφασή μας «περί συστά- 
σεως του Συνδέσμου Κοινοτήτων τέως Δήμου Ελευσίνας 
Πελοποννήσου, η οποία δημοσιεϋθηκε στην Εφημερίδα 
της Κυβερνήσεως (ΦΕΚ 266/15.4.93 τ. Β'). 

3) Την αριθ. 4/1993 απόφαση του Διοικ. Συμβουλίου 
του Συνδέσμου Τέως Δήμου Ελευσίνας Πελοποννήσου 
περί συμμετοχής της Κοινότητας Βιδιακίου στον παρα¬ 
πάνω Σύνδεσμο με τους όρους που αναφέρονται στην 
απόφασή μας περί συστάσεως του εν λόγω συνδέσμου, 
αποφασίζουμε: 

Επικυρώνουμε την αριθ. 4/1993 απόφαση του Διοικ. 
Συμβουλίου του Συνδέσμου Τέως Δήμου Ελευσίνας Πελο¬ 
ποννήσου, περί συμμετοχής της Κοινότητας Βιδιακίου 
στον παραπάνω Σύνδεσμο, υποχρεουμένης στην κατα¬ 
βολή της υποχρεωτικής εισφοράς 3% επί των τακτικών 
εσόδων του προηγούμενου έτους και στην εκπλήρωση 
όλων των υποχρεώσεων που έχουν έναντι του Συνδέσμου 
και τα υπόλοιπα μέλη αυτού. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού, προκα- 
λείται δαπάνη σε βάρος του προϋπολογισμού της Κοινό¬ 
τητας Βιδιακίου σε βάρος του Κ.Α. 2.211.1 του προϋπο¬ 
λογισμού της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 16 Δεκεμβρίου 1993 

Με εντολή Νομάρχη 
Η Διευθύντρια Εσωτερικών 
Γ. ΚΑΠΟΓΙΑΝΝΗ 

- ♦ - 

Αριθ. ΔΙ ΕΣ 20131 (6) 

Σύσταση Σχολικής Επιτροπής στην Κοινότητα Νικηφόρου 

Ν. Δράμας, με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Νικηφόρου». 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις: α) των παραγρ. 8-15 του άρθρου 5 του 
Ν. 1854/1990 «για την Ακαδημία Αθηνών και άλλες εκπαι¬ 
δευτικές διατάξεις» (τ. Α' 110) και β) του άρθρου 187 του 
Δημοτικού και Κοινοτικού Κώδικα (Π.Δ. 323/89 τ. Α' 146) 
σε συνδυασμό με τις διατάξεις της παραγρ. 8 του άρθρου 
8 Ν. 2158/1993. 

2. Την αριθ. 87/1993 απόφαση του Κοινοτικού Συμβου- 

λίου Νικηφόρου του Νομού Δράμας για σύσταση Σχολικής 
Επιτροπής, αποφασίζουμε: 

1. Συνιστούμε στην Κοινότητα Νικηφόρου του Νομού 
Δράμας ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου Νικηφό¬ 
ρου». 

Η συνιστώμενη με την απόφαση αυτή Σχολική Επιτροπή 
διοικείται από δμελές Διοικητικό Συμβούλιο αποτελού- 
μενο από: 

α) Το Δ/ντή του Δημ. Σχολ. Νικηφόρου, ως Πρόεδρο της 
Σχολικής Επιτροπής. 

β) Τη Δ/ντριατου Νηπιαγωγείου Νικηφόρου, ως μέλος. 

γ) Τρεις (3) Κοινοτικούς Συμβούλους Νικηφόρου, ως 
μέλη, (μη υπαρχόντων συλλόγων γονέων και κηδεμόνων 
στο Δημοτικό Σχολείο και Νηπιαγωγείο). 

2. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, ύδρευσης, 
τηλεφώνου, αποχέτευσης, αγοράς αναλωσίμων υλικών 
κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας δευτεροβάθμιας (1) εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων με 
έπιπλα και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού 
100.000 δρχ. 

γ) Κάθε είδους εισφορές, δωρεές, κληρονομίες και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός κωλύεται από τον Αντιπρόεδρο. 

7. Με την παρούσα απόφαση καταργείται η όμοια προη¬ 
γούμενη 8655/91 που δημοσιεύθηκε στο ΦΕΚ τ. Β' 602/ 
91. 

8. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ν.Π. Σχολική 
Επιτροπή Δημοτικού Σχολείου και Νηπιαγωγείου Νικηφό¬ 
ρου ύψους 800.000 δρχ. για το έτος 1994 και ανάλογα για 
το καθένα από τα επόμενα οικονομικά έτη. 


Η ανωτέρω δαπάνη θα αντιμετωπισθεί με την πρόβλεψη 
αντίστοιχου ποσού κατά τη δύνταξη του προϋπολογισμού 
οικ. έτους 1994 του «Ν.Π. Σχολική Επιτροπή Δημ. Σχο¬ 
λείου και Νηπιαγωγείου Νικηφόρου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Δεκεμβρίου 1993 

Ο Νομάρχης 
, ΧΡ. ΜΙΧΑΛΕΣ 

-φ- 

Αριθ. ΔΙ ΕΣ 20132 (7) 

Σύσταση Σχολικής Επιτροπής στην Κοινότητα Νικηφόρου 

Ν. Δράμας, με την επωνυμία «Σχολική Επιτροπή Γυμνα- 

σίου (μετά τάξεων του Λυκείου) Νικηφόρου». 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1. Τις διατάξεις: α) των παραγρ. 8-15 του άρθρου 5 του 
Ν. 1854/1990 «για την Ακαδημία Αθηνών και άλλες εκπαι¬ 
δευτικές διατάξεις» (τ. Α : 110) και β) του άρθρου 187 του 
Δημοτικού και Κοινοτικού Κώδικα (Π.Δ. 323/89 τ. Α' 146) 
και τις διατάξεις της παραγρ. 8 του άρθρου 8 Ν. 2158/1993. 

2. Την αριθ. 90/1993 απόφαση του Κοινοτικού Συμβου¬ 
λίου Νικηφόρου του Νομού Δράμας για σύσταση Σχολικής 
Επιτροπής, αποφασίζουμε: 

1. Συνιστούμε στην Κοινότητα Νικηφόρου του Νομού 
Δράμας ίδιο Νομικό Πρόσωπο με την επωνυμία «Σχολική 
Επιτροπή Γυμνασίου (μετά τάξεων του Λυκείου) Νικηφό¬ 
ρου». 

Η συνιστώμενη με την απόφαση αυτή Σχολική.Επιτροπή 
διοικείται από δμελές Διοικητικό Συμβούλιο αποτελού- 
μενο από: 

α) Το Δ/ντή του Γ υμνασίου Νικηφόρου, ως Πρόεδρο της 
Σχολικής Επιτροπής. 

β) Από δύο (2) Κοινοτικούς Συμβούλους, ως μέλη. 

γ) Από τον εκάστοτε εκπρόσωπο του Συλλόγου Γονέων 
και Κηδεμόνων του Γ υμνασίου (μετά τάξεων του Λυκείου) 
Νικηφόρου, ως μέλος. 

δ) Από τον εκάστοτε εκπρόσωπο της μαθητικής Κοινό¬ 
τητας των μαθητών του Γ υμνασίου (μετά τάξεων του Λυ¬ 
κείου) Νικηφόρου, ως μέλος. 

5. Η θητεία του πρώτου Διοικητικού Συμβουλίου της συ- 
νιστώμενης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κλπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας δευτεροβάθμιας (1) εκπαίδευσης για τον εφοδια¬ 
σμό από τον Οργανισμό Σχολικών Κτιρίων των σχολείων με 

έπιπλα και εξοπλιστικά είδη και από το Υπουργείο Εθνικής 
Παιδείας και θρησκευμάτων με βιβλία για τις σχολικές βι¬ 
βλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας ποσού 
200.000 δρχ. 

γ) Κάθε είδους εισφορές, δωρεές, κληρονομίες και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία. 

6. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Ν.Π. «Σχολική 
Επιτροπή Γυμνασίου μετά τάξεων του Λυκείου Νικηφό¬ 
ρου» ύψους 1.200.000 δρχ. για το έτος 1994 και ανάλογα 
για το καθένα από τα επόμενα οικονομικά έτη. 

Η ανωτέρω δαπάνη θα αντιμετωπισθεί με την πρόβλεψη 
αντίστοιχου ποσού κατά τη σύνταξη του προϋπολογισμού 
του ανωτέρω Νομικού Προσώπου, οικ. έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Δεκεμβρίου 1993 

Ο Νομάρχης 
ΧΡ. ΜΙΧΑΛΕΣ 

-♦- 

Αριθ. 31110 (8) 

Διορισμός μελών της Διοικητικής Επιτροπής Στρατιωτικών 

επιτάξεων Ν. Ηλείας. 

Ο ΝΟΜΑΡΧΗΣ ΗΛΕΙΑΣ 

Με την αριθ. 31110/10.12.1993 απόφαση του Νο¬ 
μάρχη Ηλείας, που εκδόθηκε σύμφωνα με τις ισχύουσες 
διατάξεις διορίσθηκαν τα τακτικά και αναπληρωματικά 
μέλη της Διοικητικής Επιτροπής Στρατιωτικών Επιτάξεων 
Ν. Ηλείας. 

Α) Τακτικά μέλη. 

1) Γεωργάκη Σπυριδούλα, Πρωτόδικης Ηλείας. 

2) Μάρκου Κων/νος. 

3) Αδαμάκος Κων/νος Τχης (ΤΧ) της ΣΕΤΤΗΛ. 

4) Μπάσδρας Αθανάσιος, Τχης (Σ) του Σ.Γ. Πύργου. 

5) Αθανασόπουλος Ιωάννης, Προϊστάμενος ΔΟΥ Πύρ¬ 
γου. 

Β) Αναπληρωματικά μέλη: 

1) Ζιάκας Αλέξανδρος, Πρωτόδικης Ηλείας. 

2) Γαϊτάνη Μαρία, Πρωτοδίκης Ηλείας. 

3) Πηλιχός Δημήτριος, Τχης (Τ.θ) της ΣΕΤΤΗΛ. 

4) Παπούδος Ιωάννης, Λγός (ΔΒ) της ΣΕΤΤΗΛ. 

5) Βαβουγιού θάλεια, υπάλ/λος ΔΟΥ Πύργου. 

Γραμματεάς της Επιτροπής ορίζεται ο Τσουτσάνης 

Γεω. υπάλ/λος της Δ/νσης Εσωτερικών, κλάδου Π.Ε. με 


βαθμό Β' με αναπληρώτρια τη Γεωργία Μαστρογιαννο- 
πούλου, υπάλ/λο Δ/νσης Εσωτερικών, κλάδου Π.Ε. με 
βαθμό Β’. 

Η θητεία των μελών της ΔΕΣΕ είναι ετήσια. 

Με την απόφαση αυτή προκαλείται δαπάνη σε βάρος 
του κρατικού προϋπολογισμού, το ύψος της οποία δεν 
μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 10 Δεκεμβρίου 1993 

Ο Νομάρχης 
ΓΕΩ. ΜΠΡΕΓΙΑΝΝΗΣ 

- «-- 

Αριθ. 13656 (9) 

Τροποποίηση σύστατικής πράξης του Νομικού Προσώπου 

«Σχολική Επιτροπή Γ' Δημοτικού και Γ' Νηπιαγωγείου 

Αγίου Νικολάου Ν. Λασιθίου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 287 του Π.Δ. 
323/89 (Δ.Κ.Κ.) 

2. Τις διατάξεις του άρθρου 11 του Ν. 2130/93. 

3. Τις διατάξεις του άρθρου 5 παρ. 8 του Ν.1894/90, για 
την Ακαδημία Αθηνών και άλλες εκπαιδευτικές διατάξεις, 
όπως τροποποιήθηκε με αυτές της παρ. 8 του άρθρου 8 
του Ν. 2158/1993, Εκσυγχρονισμός του Ιδρύματος Κρατι¬ 
κών Υποτροφιών (ΙΚΥ) και άλλες διατάξεις. 

4. Την αριθ. 11077/21.9.90 απόφαση μας με την οποία 
συστήθηκε στο Δήμο Αγίου Νικολάου Νομικό Πρόσωπο με 
την επωνυμία «Σχολική Επιτροπή Γ’ Δημοτικού και Γ' Νη¬ 
πιαγωγείου Αγίου Νικολάου». 

5. Την αριθμ. 319/1993 απόφαση του Δ.Σ. Αγ. Νικο¬ 
λάου, αναφορικά με την τροποποίηση της αριθ. 262/1990 
όμοιας αυτού ως προς τη σύνθεση του Δ/κού Συμβουλίου 
του παραπάνω Νομικού Προσώπου, αποφασίζουμε: 

Τροποποιούμε την αριθ. 262/1990 απόφασή μας με 
την οποία συστήσαμε στο Δήμο Αγ. Νικολάου Νομικό Πρό¬ 
σωπο με την επωνυμία «Σχολική Επιτροπή Γ' Δημοτικού 
και Γ' Νηπιαγωγείου Αγίου Νικολάου» ως προς την παρά¬ 
γραφο 3 όπως παρακάτω: 

3. Το Νομικό Πρόσωπο διοικείται από 7μελές Διοικητικό 
Συμβούλιο, αποτελούμενο από: 

α) Τους εκάστοτε Δ/ντές του Γ' Δημοτικού και Γ' Νηπια¬ 
γωγείου του αρχαιότερου οριζόμενου ως Προέδρου. 

β. Τρείς (3) Δημοτικούς Συμβούλους που ορίζονται από 
το Δημοτικό Συμβούλιο. 

γ. Δύο (2) εκπροσώπους των Συλλόγων Γονέων και Κη¬ 
δεμόνων που ορίζονται από το Σύλλογο ή δύο (2) δημότες 
που ορίζονται από το Δημ. Συμβούλιο αν δεν υπάρχει σύλ-, 
λογος. 

Κατά τα λοιπά ισχύει η αριθ. 11077/21.9.90 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αγ. Νικόλαος, 14 Δεκεμβρίου 1993 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

-φ- 

Αριθ. 13788 (10) 

Σύσταση Δημοτικού Νομικού Προσώπου με την επωνυμία 

«Σχολική Επιτροπή Ε' Νηπιαγωγείου Αγίου Νικολάου Ν. 

Λασιθίου». 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (Δ.Κ.Κ.) 

2. Τις διατάξεις του άρθρου 5 του Ν.1894/90, για την 
Ακαδημία Αθηνών και άλλες εκπαιδευτικές διατάξεις. 

3. Την αριθ. 430/1990 απόφαση του Δημοτικού Συμ¬ 
βουλίου Αγ. Νικολάου, με την οποία συστήνεται Νόμιμό 
Πρόσωπο με την επωνυμία «Σχολική Επιτροπή Ε' Νηπια¬ 
γωγείου», αποφασίζουμε: 

1. Συστήνουμε στο Δήμο Αγίου Νικολάου Ν. Λασιθίου 
Ιδιο νομικό πρόσωπο με την επωνυμία, «Σχολική Επιτροπή 
Ε' Νηπιαγωγείου Αγίου Νικολάου». 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου αποχέτευσης, αναλωσίμων 
υλικών κ.λπ. 

-Η εκτέλεση μικρών έργων για επισκευή και συντήρηση 
των διδακτηρίων. 

-Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστά¬ 
σεων. 

-Η φροντίδα για την εξεύρεση άλλων πόρων και ο εφο¬ 
διασμός της σχολικής μονάδας με έπιπλα και σκεύη, με βι¬ 
βλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας της σχολικής μονά¬ 
δας. 

3. Το Νομικό Πρόσωπο διοικείται από δμελές Διοικητικό 
Συμβούλιο, αποτελούμενο από: 

α) Τον εκάστοτε Δ/ντή του Ε' Νηπιαγωγείου σαν Πρόε¬ 
δρο. 

β) Τρεις Δημοτικούς Συμβούλους που ορίζονται από το 
Δ.Σ. 

γ) Ένα εκπρόσωπο του Συλλόγου Γονέων και Κηδεμό¬ 
νων ή δημότη αν δεν υπάρχει Σύλλογος που ορίζονται ο 
μεν εκπρόσωπος του Συλλόγου από τον Σύλλογο Γ ονέων 
και Κηδεμόνων ο δε δημότης αν δεν υπάρχει Σύλλογος 
από το Δημοτικό Συμβούλιο. 

4. Η θητεία του Διοικητικού Συμβουλίου ακολουθεί την 
δημοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

Η θητεία του πρώτου Διοικ. Συμβουλίου του Νομικού 
Προσώπου λήγει με τη λήξη της παρούσας Δημοτικής Πε¬ 
ριόδου. 

5. Πόροι του Νομικού Προσώπου είναι: 


α) Η ετήσια επιχορήγηση του δήμου εκ δρχ. 500.000. 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο του Διοικητικού 
Συμβουλίου και όταν αυτός απουσιάζει ή κωλύεται από τον 
Αντιπρόεδρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 18 Δεκεμβρίου 1993 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

-φ- 

Αριθ. 14753 (11) 

Τροποποίηση συστατικής πράξης του Νομικού Προσώπου 
«Σχολική Επιτροπή Νηπιαγωγείου Καμινακίου Ν. Λασι¬ 
θίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (ΔΚΚ). 

2. Τις διατάξεις του άρθρου 11 του Ν.2130/93. 

3. Τις διατάξεις του άρθρου 5 παρ. 8 του Ν. 1894/1990 
«Για την Ακαδημία Αθηνών και άλλες εκπαιδευτικές διατά¬ 
ξεις» όπως τροποποιήθηκε με αυτές της παρ. 8 του άρ¬ 
θρου 8 του Ν.2158/1993 «Εκσυγχρονισμός του Ιδρύμα¬ 
τος Κρατικών Υποτροφιών (Ι.Κ.Υ.) και άλλες διατάξεις». 

4. Την αριθ. 14170/9.1.1990 απόφασή μας με την 
οποία συστήθηκε στη Κοινότητα Καμινακίου Νομικό Πρό¬ 
σωπο με την Επωνυμία «Σχολική Επιτροπή Νηπιαγωγείου 
Καμινακίου. 

5. Την αριθ. 40/1993 απόφαση του Κ.Σ. Καμινακίου 
αναφορικά με την τροποποίηση της αριθ. 33/1989 όμοιας 
αυτού ως προς τη σύνθεση του Διοικητικού Συμβουλίου 
του παραπάνω Νομικού Προσώπου, αποφασίζουμε: 

Τροποποιούμε την αριθ. 14170/9.1.1990 απόφασή 
μας με την οποία συστήσαμε στη Κοινότητα Καμινακίου 
Νομικό Πρόσωπο με την επωνυμία «Σχολική Επιτροπή Νη¬ 
πιαγωγείου Καμινακίου ως προς την παρ. 3 όπως παρα¬ 
κάτω: 

3. Το Νομικό πρόσωπο διοικείται από 5 μελές Διοικη¬ 
τικό Συμβούλιο αποτελούμενο από: ^ 
α. Εκάστοτε Πρόεδρο της Κοινότητας ως μέλος, 
β. Το Δ/ντή του Νηπιαγωγείου ως Πρόεδρο. 

Κατά τα λοιπά ισχύει η αριθ. 14170/9.1.1990 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αγ. Νικόλαος, 14 Δεκεμβρίου 1993 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Αριθ. 14809 (12) 

Τροποποίηση συστατικής πράξης του Νομικού Προσώπου 
«Σχολική Επιτροπή Νηπιαγωγείου, Δημοτικού και Γυ- 
μνασίου Τουρλωτής Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις των άρθρων 80, 162 και 187 του Π.Δ. 
323/89 (ΔΚΚ). 

2. Τις διατάξεις του άρθρου 11 του Ν.2130/93. 

3. Τις διατάξεις του άρθρου 5 παρ. 8 του Ν.1894/1990 
«Για την Ακαδημία Αθηνών και άλλες εκπαιδευτικές διατά¬ 
ξεις» όπως τροποποιήθηκε με αυτές της παρ. 8 του άρ¬ 
θρου 8 του Ν.2158/1993 «Εκσυγχρονισμός του Ιδρύμα¬ 
τος Κρατικών Υποτροφιών (ΙΚΥ) και άλλες διατάξεις». 

4. Την αριθ. 1964/23.2.1990 απόφασή μας με την 
οποία συστήθηκε στο Δήμο Αγίου Νικολάου Νομικό Πρό¬ 
σωπο με την Επωνυμία «Σχολική Επιτροπή Νηπιαγωγείου, 
Δημοτικού και Γυμνασίου Τουρλωτής. 

5. Την αριθ. 48/1993 απόφαση του Κ.Σ. Τουρλωτής 
αναφορικά με την τροποποίηση της αριθ. 8/1990 όμοιας 
αυτού ως προς τη σύνθεση του Διοικητικού Συμβουλίου 
του παραπάνω Νομικού Προσώπου, αποφασίζουμε: 

Τροποποιούμε την αριθ. 1964/23.2.90 απόφασή μας 
με την οποία συστήσαμε στη Κοινότητα Τουρλωτής Νο¬ 
μικό Πρόσωπο με την επωνυμία «Σχολική Επιτροπή Νηπια¬ 
γωγείου, Δημοτικού και Γυμνασίου Τουρλωτής, ως προς 
την παρ. 3 όπως παρακάτω: 

3. Το Νομικό πρόσωπο διοικείται από 9 μελές Διοικη¬ 
τικό Συμβούλιο αποτελούμενο από: 

α. Εκάστοτε Πρόεδρο της Κοινότητας σαν μέλος. 

β. Δύο Κοινοτικούς Συμβούλους σαν μέλη. 

γ. Το Δ/ντή του Νηπιαγωγείου του Δημοτικού Σχολείου 
και του Γυμνασίου του αρχαιοτέρου οριζομένου ως Προέ¬ 
δρου. 

δ. Εκπροσώπους των Συλλόγων Γονέων και Κηδεμόνων 
από τα παραπάνω σχολεία σαν μέλη. 

Κατά τα λοιπά ισχύει η αριθ. 1964/23.2.90 απόφασή 
μας. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Νομικού Προ¬ 
σώπου Σχολική Επιτροπή. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Νικόλαος, 14 Δεκεμβρίου 1993 
Ο Νομάρχης 

ΓΙΑΝΝΗΣ ΓΑΡΕΦΑΛΑΚΗΣ 
-♦- 

Αριθ. 23897 (13) 

Κατάργηση Νομικού Προσώπου με την επωνυμία «Αθλητι¬ 
κός Οργανισμός Δήμου Σκοπέλου» Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) Των άρθρων 162, 163, 185, 187 του Π.Δ. 323/89 
(ΔΚΚ). 

β) Του άρθρου 11 του Ν.2130/93. 

γ) Του Π.Δ. 250/89 (μεταβίβαση αρμοδιοτήτων στον 
Νομάρχη). 

δ) Του Ν. 1558/85 (Κυβέρνηση και Κυβερνητικά όρ¬ 
γανα) όπως συμπληρώθηκαν με τις όμοιες του άρθρου 27 
του Ν.2081/92 (άρθρο 29Α’ του Ν.1558/85). 

2) Την αριθ. 225/93 απόφαση του Δημοτικού Συμβου¬ 
λίου Σκοπέλου, περί κατάργησης του Νομικού Προσώπου 
με την επωνυμία «Αθλητικός Οργανισμός Δήμου Σκοπέ¬ 
λου, αποφασίζουμε: 

Καταργούμε το Νομικό Πρόσωπο με την επωνυμία 
«Αθλητικός Οργανισμός Δήμου Σκοπέλου» με σκοπό τη 
σύσταση Δημοτικής Επιχείρησης σχετικής με το ανωτέρω 
αντικείμενο. 

Η λειτουργεία του Νομικού Προσώπου η οποία αποτε- 
λείται από το ανοιχτό Γυμναστήριο - Γήπεδο που βρίσκε¬ 
ται στη θέση Λαλαριά και το κλειστό Δημοτικό Γ υμναστή¬ 
ριο, που βρίσκεται στη θέση Επισκοπή του Δήμου και τα 
Αθλητικά κέντρα του Δήμου που υπάρχουν στη Σκόπελο 
περιέρχονται στον Δήμο ΣΚοπέλου, με σκοπό να δοθούν 
στη νεοσύσταση Δημοτική Επιχείριση που θα αντικατα¬ 
στήσει το καταργούμενο Νομικό Πρόσωπο. 

Με την παρούσα κανονιστική πράξη του Δήμου Σκοπέ¬ 
λου δεν επέρχεται καμμία επιβάρυνση τόσο στον Κρατικό 
όσο και στον Δημοτικό προϋπολογισμό. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Βόλος, 3 Δεκεμβρίου 1993 
Ο Νομάρχης 
ΑΡΙΣΤ. ΟΥΖΟΥΝΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


